"Setswana Puo ya Gae (HL)/P3 8 DBE/Ngwanaitseele 2016 NSC – Memorantamo Dintlha tse di latelang di tshwanetse go elwa tlhoko fa go tshwaiwa tlhamo e e sa tseyeng letlhakore: • Motlhatlhojwa a simolole ka go tlhagisa ntlhakemo ya gagwe go bontsha boitshimololedi. • A fe mefutafuta ya dingangisano go tshegetsa ntlhakemo ya gagwe, mme a tlhalose se. • Tlhamo e tlhagise matlhakore a le mabedi mme dikakanyo di tlhagisiwe ka kgatelelo e kgolo. Go dirisiwe mefuta e e farologaneng ya didiriswa tsa puo le dithekeniki tsa tirisopuo. • A tlhagise dikakanyo sentle e bile a di tshegetse • A dire gore go dumelanwe le ena gape a se ineele bonolo. • Puo e tsose maikutlo, mme motlhatlhojwa a se ka a tlhoka maitseo. • Popego e rulagane ka kelotlhoko le ka tlhomamo e lebeletse kemo ya botlhe. • Ngangisano e nne e e tswileng diatla go supa tlhaloganyo e e utlwalang. • Bokhutlo bo tshwanetse go tlhagisa kakanyo e e tlhomameng, e e tlhaloganyegang, mme e pateletse mmuisi go dumalana le e e tlhagisitsweng. • Tlhamo ya mofuta o, e kwalwe ka pakajaanong. Se se lebeletsweng mo batlhatlhojweng: • A kwale ka ga setlhogo se a itlhophetseng sona. • A tlhalose setlhogo. • A tlhagise dintlha tse di supang matlhakore a mabedi ka dipolao tsa mapodisi. • A tlhagise dipalopalo tsa mapodisi a a bolawang. • A tlhagise ditsela tsa matlhakore a mabedi tse di ka salwang morago mo dipolaong tsa mapodisi. • A supe ntlhakemo ya gagwe kwa bokhutlong. [50] 1.6 Tlhamo ya maitlhomo Mo mofuteng o wa tlhamo, motlhatlhojwa o leba kakanyo, a bo a tlhagisa maikutlo/tsibogo ya gagwe. Motlhatlhojwa a ka leba ditoro kgotsa se a eletsang go se fitlhelela mo botshelong jwa gagwe, mme a kwale maitlhomo a gagwe. Sekao sa setlhogo: Mošwa yo o nang le seabe mo metshamekong a ka efoga botlhokatsebe. Dintlha tse di latelang di tshwanetse go elwa tlhoko fa go tshwaiwa tlhamo ya maitlhomo: • Tlhamo ya maitlhomo e tsaya letlhakore. • Maikutlo a tseye karolo e e botlhokwa. • Karolo e kgolo mo tlhamong e ka tlhalosa. Ditlhaloso di tshwanetse go bonala, maikaelelo e le go tlhagisa gape maikutlo a motlhatlhojwa. • Dikakanyo/Megopolo/Maikutlo di tshwanetse go senola boammaaruri le maitemogelo. • Tlhamo e kwalwe ka pakatlang. Kwalololo e ileditswe Phetla"